ভারতে অসহিষ্ণু পরিস্থিতি নিয়ে প্রতিবাদের ভাষা হিসেবে অনেক কবি-সাহিত্যিকরা পুরস্কার ফিরিয়ে দেয়ায় কড়া সমালোচনা করেছেন দেশটির রাষ্ট্রপতি প্রণব মুখার্জি। বলেছেন, প্রতিবাদেও মাত্রা থাকা উচিত। অসহিষ্ণুতার প্রতিবাদে পুরস্কার ফিরিয়ে দেয়াটা এখন হিড়িকে পরিণত হয়ে গেছে। কোনো বিষয়ে আমাদের মাত্রাজ্ঞান হারিয়ে ফেলা উচিত নয়। সেইসঙ্গে শাসক শিবিরকেও সহিষ্ণু থাকার পরামর্শ দেন রাষ্ট্রপতি।